****

**Projektas**

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PATIKĖJIMO TEISE KAZLŲ RŪDOS KAZIO GRINIAUS GIMNAZIJAI**

2024 m. spalio d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3, 4 ir 8 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 6, 7.1, 8, 11.1 ir 13 punktais bei atsižvelgdama į Kazlų Rūdos Kazio Griniaus gimnazijos 2024 m. rugpjūčio 12 d. raštą Nr. SD-331 „Dėl panaudos sutarčių“ Kazlų Rūdos savivaldybės taryba n u s p r e n d ž i a:

1. Perduoti Kazlų Rūdos Kazio Griniaus gimnazijai, juridinio asmens kodas 190398583, valdyti, naudoti ir disponuoti patikėjimo teise 10 (dešimčiai) metų Kazlų Rūdos savivaldybei nuosavybės teise priklausantį ilgalaikį materialųjį turtą – nekilnojamąjį turtą: negyvenamąsias patalpas (unikalus Nr. 5195-6005-3072:0004, pažymėjimas plane 6G1/p, patalpų plotas – 55,51 kv. m.), esančias S. Daukanto g. 19J, Kazlų Rūdoje.
2. Nustatyti, kad šio sprendimo 1 punkte nurodytas turtas perduodamas Kazlų Rūdos Kazio Griniaus gimnazijos nuostatuose nurodytai veiklai vykdyti.
3. Įgalioti Kazlų Rūdos savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį ir perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška